Dowe Fokus - Maandelikse Tydskrif van die NG Kerk De la Bat Bellville - Julie 2002
Kan u glo die helfte van die jaar is verby. Die nuusbrief is hierdie maand vol verskeidenheid nuus. Ons berig oor ons jeug se besoek aan Panorama gemeente, en ons lees verder oor die ontmoeting van Arnold Meth met sy ouers. Daar is ook interessante nuus van ander dowes wat ver bly, 'n lekker bobase resep en grappies om die koue weg te lag.
Die nuusbrief is hierdie maand baie dunner as gewoonlik, miskien is ons lesers se nuus op, of hulle vingers kry te koud om te skryf, ons nooi julle uit om enige nuus vir ons te stuur want ons dowes wil graag lees van mekaar.
Maak vir jou 'n koppie koffie of tee, sit agteroor en ontspan lekker met hierdie maand se nuusbrief.